
ประกาศองค์การบริหารส่วนตำบลปุโละปุโย
เรื่อง  มาตรการการใช้ดุลยพินิจ และอำนาจหน้าที่ให้เป็นไปตามหลักการบริหารกิจการบ้านเมืองที่ดี
 ...........................................................
                  
องค์การบริหารส่วนตำบลปุโละปุโยมีหน้าที่ในการให้บริการสาธารณะ เพื่อให้เกิดประโยชน์สูงสุดแก่ประชาชน ตามพระราชบัญญัติสภาตำบลและองค์การบริหารส่วนตำบล พ.ศ. ๒๕37  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒  และหน้าที่ตามที่กฎหมายอื่นกำหนดไว้  ซึ่งในการปฏิบัติหน้าที่บริหารกิจการขององค์การบริหารส่วนตำบล ควบคุม ดูแล  พนักงานองค์การบริหารส่วนตำบล  ลูกจ้างประจำและพนักงานจ้าง  ฝ่ายบริหารโดยนายกองค์การบริหารส่วนตำบล เป็นผู้กำหนดนโยบายการปฏิบัติงานให้เป็นไปตามกฎหมาย  ระเบียบ ข้อบังคับ  และมีปลัดองค์การบริหารส่วนตำบลเป็นผู้บังคับบัญชาข้าราชการ มีอำนาจในการสั่งการ  อนุญาต  อนุมัติ  เพื่อปฏิบัติงานภายในหน่วยงาน แต่ในการปฏิบัติหน้าที่ของฝ่ายบริหารด้วยการที่อำนาจทางปกครอง โดยเฉพาะในส่วนที่กฎหมายกำหนดให้เป็นการใช้ดุลยพินิจของผู้มีอำนาจ  ในการตัดสินใจอนุญาต  อนุมัติ  หรือมีคำสั่งในเรื่องนั้น อย่างรอบคอบ    มีขอบเขตและมีเหตุผลสนับสนุนการใช้ดุลยพินิจอย่างเพียงพอ 

                 
ดังนั้น   เพื่อให้เกิดความโปร่งใสในการใช้ดุลยพินิจในการออกคำสั่ง อนุญาต อนุมัติ         ในภารกิจขององค์การบริหารส่วนตำบลตำบลปุโละปุโย เป็นไปตามหลักธรรมมาภิบาล จึงได้กำหนดมาตรการการใช้ดุลยพินิจของฝ่ายบริหารไว้ดังนี้
                 
๑. การใช้ดุลยพินิจของฝ่ายบริหาร ต้องเป็นไปตามที่กฎหมายบัญญัติให้กระทำการอย่างหนึ่งอย่างใดโดยอิสระ
                 
๒. ขั้นตอนการใช้ดุลยพินิจต้องประกอบเหตุผล ดังนี้
                    
๒.๑ ขั้นตอนแรก  ข้อเท็จจริงอันเป็นสาระสำคัญ  ซึ่งการวินิจฉัยข้อเท็จจริงนั้นต้องตรวจสอบข้อเท็จจริงที่เกิดขึ้น จากพยานหลักฐานที่มีอยู่เพียงพอต่อการพิสูจน์ข้อเท็จจริงว่าได้เกิดขึ้นหรือไม่
                    ๒.๒ ขั้นตอนที่สอง  ข้อกฎหมาย  ที่อ้างอิงประกอบข้อเท็จจริงตาม (๒.๑) ที่เกี่ยวข้องและเป็น
สาระสำคัญ
                    ๒.๓ ขั้นตอนที่สาม ข้อพิจารณาและข้อสนับสนุน  ซึ่งผู้ใช้ดุลพินิจจะต้องพิจารณาตัดสินใจว่า
ว่ากฎหมายได้กำหนดให้ใช้ดุลยพินิจได้เพียงประการเดียว หรือหลายประการ ซึ่งสามารถตัดสินใจใช้อำนาจหรือ
ไม่ก็ได้หรือจะเลือกกระทำการอย่างหนึ่งอย่างใดก็ได้ตามที่กฎหมายกำหนด
                    จึงประกาศมาเพื่อทราบโดยทั่วกัน
                                   ประกาศ  ณ  วันที่   1    เดือน ตุลาคม พ.ศ. ๒๕๖1   

(นายมามะ  หะยีสามะ)
                      นายกองค์การบริการส่วนตำบลปุโละปุโย

